ബോയിങ് എ.എച്ച്-64 അപ്പാച്ചേ ഹെലികോപ്റ്റർ

അസാമാന്യ യുദ്ധവൈദഗ്‌ധ്യം കാട്ടാൻ പര്യാപ്‌തമായ അത്യാധുനിക സംവിധാനങ്ങളോടു കൂടിയതാണ്‌ അപ്പാച്ചേ ഹെലികോപ്റ്റർ. യു.എസ്‌. സൈന്യം ഉപയോഗിക്കുന്ന ലോകത്തെതന്നെ മികച്ച സാങ്കേതികക്കരുത്തുള്ള വിവിധോദ്ദേശ യുദ്ധഹെലികോപ്‌ടറുകളാണ്‌ എ.എച്ച്‌.-64  കോപ്‌ടറുകൾ. https://www.news18.com/news/auto/worlds-most-advanced-attack-helicopter-boeing-ah-64e-apache-reaches-india-major-boost-to-iaf-watch-video-2248221.html
ഇന്ത്യയിലേക്ക്
2015 സെപ്‌റ്റംബറിലാണ്‌ 22 ബോയിങ് എ.എച്ച്-64 അപ്പാച്ചേ ഹെലികോപ്റ്ററുകൾ വാങ്ങാൻ യു.എസ്‌. സർക്കാരുമായും ബോയിങ്ങുമായും ഇന്ത്യൻ വ്യോമസേന കരാർ ഒപ്പുവച്ചത്‌. 2015ൽ പ്രധാനമന്ത്രി നരേന്ദ്ര മോദിയുടെ യുഎസ് സന്ദർശനത്തിനിടെയാണ് 13,952 കോടി രൂപയുടെ അപ്പാച്ചേ ഹെലികോപ്റ്റർ കരാർ ഒപ്പിട്ടത്. കരാർപ്രകാരം യുഎസ് യുദ്ധവിമാന കമ്പനിയായ ബോയിംഗ് നിർമിച്ച നാല് എച്ച് – 64 അപ്പാച്ചെ ഹെലികോപ്റ്ററുകൾ 2019ൽ  ഇന്ത്യക്ക് കൈമാറി. https://zeenews.india.com/india/iaf-gets-lethal-firepower-of-ah-64e-apache-guardian-helicopters-first-batch-arrives-in-india-2222679.html
പ്രതിരോധം
1991 ലെ ഒന്നാം ഗൾഫ് യുദ്ധത്തിന്റെ സമയത്ത് സംഹാര താണ്ഡവമാടിയ ഹെലികോപ്റ്ററാണ് അപ്പാച്ചേ. ഇറാഖി സൈന്യത്തിന് കനത്ത നാശമാണ് അപ്പാച്ചേ ഉണ്ടാക്കിയത്. കരയിലെ സൈനികരെയും കവചിത വാഹനങ്ങളെയും ആക്രമിക്കാൻ അപ്പാച്ചേക്ക് ശേഷിയുണ്ട്. https://www.indiatoday.in/mail-today/story/boeing-made-ah-64e-apache-attack-helicopters-to-join-iaf-fleet-in-19-1298619-2018-07-28

മണിക്കൂറിൽ 311 കിലോമീറ്റർ വേഗതയിൽ പറക്കുന്ന അപ്പാച്ചേക്ക് ഇന്ധനമില്ലാതെ 611 മീറ്റർ പറക്കാൻ കഴിയും. 1200 പ്രാവശ്യം നിറയൊഴിക്കാൻ സാധിക്കുന്ന പീരങ്കിയും അപ്പാച്ചേ വഹിക്കുന്നുണ്ട്. പകലെന്നോ രാത്രിയെന്നോ വ്യത്യാസമില്ലാതെ അപ്പാച്ചേ പ്രവർത്തിക്കും. ഒരു മിനിറ്റിൽ താഴെ സമയം കൊണ്ട് 128 ലക്ഷ്യങ്ങളെ കണ്ടെത്താൻ അപ്പാച്ചേക്കു കഴിയും. ഒരേ സമയം 16 എതിരാളികളെ നേരിടാനും സാധിക്കും. https://economictimes.indiatimes.com/infrastructure/apache-chinook-the-attack-helicopters-us-wants-to-sell-to-india/multi-role-combat-helicopter/slideshow/47672091.cms
രൂപകല്പന
നീളം- 4.6 മീറ്റർ
ചിറകിന്റെ നീളം- 5.227 മീറ്റർ
വഹിക്കാൻ കഴിയുന്ന ഭാരം-6,838 കിലോഗ്രാം
ഇതും കാണുക
ബോയിങ് സി.എച്ച്-47 ചിനൂക് ഹെലികോപ്റ്റർ

കമോവ് കെ.എ-226 ഹെലികോപ്റ്റർ
അവലംബം

വർഗ്ഗം:ഇന്ത്യൻ സേന
വർഗ്ഗം:ഇന്ത്യൻ വ്യോമസേന